Skulle du få et dårligere tilbud etter ferdig helsevurdering hos et annet forsikringsselskap, har du rett til å gjenoppta personforsikringene du sier opp i JBF innen 6 måneder fra oppsigelsesdato, uten ny helsevurdering. Det forutsetter at du har hatt forsikringen du sier opp i mer enn ett år.
Ønsker du å benytte deg av dette, er det viktig at du kan dokumentere at du har hatt midlertidig forsikring i annet forsikringsforetak med lik dekning som du hadde i JBF. Ved gjenopptak må du betale for forsikringen tilbake til oppsigelsesdatoen.
Slik gjør du for å gjenoppta personforsikringen:
Last ned forsikringsbeviset på forsikringen i det andre selskapet.
Logg inn på Min side, gå til «Hjelp og kontakt» og finn frem til kontaktskjemaet. Send oss en melding om at du vil gjenoppta personforsikringen, og last opp forsikringsbeviset fra det andre forsikringsselskapet.
Når du får svar fra oss om at forsikringen er gjenopptatt, kan du selv ta kontakt med det andre foretaket og si opp forsikringen der.